Jura Ratia

Jura Ratia (s. 14. toukokuuta 1977 Helsinkihttp://www.uta.fi/ajankohtaista/yliopistouutiset/ilmoitus.html?id=107190) on suomalainen aktiiviuransa lopettanut koripalloilija. Takamiehenä pelannut Ratia on Helsingin NMKY:n kasvatti. Hän pelasi Korisliigassa kuusi kautta kasvattajaseuransa ja Tampereen Pyrinnön joukkueissa.

 Koripallo 

Ratia debytoi miesten pääsarjassa kasvattajaseuransa joukkueessa kaudella 1999–2000. Kaudella 2002–2003  hän siirtyi Pyrbasketin joukkueeseen. Hän pelasi Pyrbasketissa myös kaksi seuraavaa kautta, ja kaudella 2005–2006 hän pelasi yhden ottelun samassa joukkueessa, joka oli vaihtanut nimensä takaisin Tampereen Pyrinnöksi. Kaudella 2008–2009 hän pelasi 12 ottelua Loimaan Korikonkareissa I-divisioonassa.http://www.basket.fi/uutiset/kaikki_uutiset/?x122462=109763 Kaudella 2010–2011 Ratia palasi Pyrintöön, jossa pelasi 12 ottelussa voittaen Suomen mestaruuden. Tämän jälkeen hän pelasi Pyrinnön reservijoukkueessa.http://www.basket.fi/sarjat/pelaajat/pelaaja/?season_id=289&player_id=2301

 Saavutuksia 
 Suomen mestaruus 2011

 Muuta 

Vuonna 2013 Ratia osallistui Helsingin Sanomien Nyt-liitteen "Suomen kiinnostavin ihminen" -kilpailuun. Hän on toiminut myös mallina.http://www2.nyt.fi/20130131-suomen-kiinnostavin-ehdokas-5-jura-ratia-35/ 

Koulutukseltaan Ratia on lennonjohtaja ja kauppatieteiden maisteri. Hän on suorittanut myös kasvatustieteiden approbaturin.

Ratia soitti lapsena pianoa, kunnes koripallo alkoi viedä yhä enemmän aikaa. Hän soittaa yhä, ja lapsuuden laulaminen kuorossa on vaihtunut karaokelaulamiseen. Vuonna 2015 Ratia alkoi toimia myös laulajana. Hän sai taustalleen ruotsalaisia musiikki-ihmisiä tavattuaan heitä sattumalta lomamatkalla Dubaissa. Ratia julkaisi taiteilijanimellä Jura Andreas itse sanoittamansa Mun Manse -nimisen kappaleen toukokuussa 2015. Kappaleen musiikkivideo kuvattiin selfietikulla pääasiassa keskellä Hämeenkatua. Toinen Jura Andreaksen kappale Sytytä mut julkaistaan musiikkivideoineen kesällä 2015.http://www.tamperelainen.fi/artikkeli/289254-ex-stadilainen-teki-mansesta-rakkauslaulun-videota-kuvattiin-selfietikulla-keskella http://www.juraratia.com/piano-ja-laulu 

 Lähteet 
 Profiili Suomen Koripalloliiton sivustolla 
 Profiili eurobasket.com 

 Viitteet 

 Aiheesta muualla 
 Ratian kotisivut  juraratia.com

Luokka:Suomalaiset koripalloilijat
Luokka:Vuonna 1977 syntyneet
Luokka:Elävät henkilöt